Дзяржаўная ўстанова адукацыі “Гімназія г. Быхава”

З ВОПЫТУ ПЕДАГАГІЧНАЙ ДЗЕЙНАСЦІ

НАСТАЎНІКА БЕЛАРУСКАЙ МОВЫ І ЛІТАРАТУРЫ  
БЕЛАВУСАВАЙ ТАЦЦЯНЫ ЛЕАНІДАЎНЫ

“ТЭХНАЛОГІЯ РАЗВІЦЦЯ КРЫТЫЧНАГА МЫСЛЕННЯ НА ЎРОКУ  
МОВЫ ЯК СРОДАК ПАВЫШЭННЯ ЯГО ЭФЕКТЫЎНАСЦІ”

Асноваскладальнікі дадзенай тэхналогіі, амерыканскія педагогі Курціс Мерыдыт, Чарльз Тэмпл і Джыні Стыл, а таксама расійскія (М. У. Кларын, С. І. Заір-Бек, І. А. Загашаў, І. В. Муштавінская і інш.) пад крытычным мысленнем разумеюць сукупнасць якасцяў і ўменняў, што забяспечваюць высокі ўзровень даследчай культуры вучня. Фарміраванне крытычнага мыслення стварае базавыя адносіны да сябе і свету, у вучняў з’яўляецца самастойная, асэнсаваная пазіцыя, павышаецца камунікатыўны патэнцыял асобы. Дадзеная тэхналогія дазваляе ўсё навучанне праводзіць на аснове прынцыпаў супрацоўніцтва, сумеснага планавання і асэнсавання. Выкарыстанне дадзенай тэхналогіі не падразумявае нейкага пэўнага алгарытму, механічнасці пры правядзенні ўрока. У настаўніка ёсць магчымасць выбраць сістэму стратэгій, якая абумоўлівае фарміраванне самастойнага вучня, які ўмее крытычна падыходзіць да вырашэння пастаўленай педагогам праблемы.

Дадзеная тэхналогія грунтуецца на трох фазах. Першая фаза – фаза выкліку. Што ж адбываецца на дадзенай фазе? Па-першае, вучань самастойна актуалізуе атрыманыя раней па дадзенай тэме веды. Па-другое, адбываецца актывізацыя самога вучня. Навучанне ў дадзенай тэхналогіі не пасіўная, а актыўная дзейнасць. Вельмі часта на традыцыйных уроках школьнікі пасіўна сядзяць, робячы выгляд, што актыўна мысляць. Удзел у працэсе навучання толькі тады становіцца актыўным, калі вучань пачынае мэтанакіравана мысліць і выражаць свае думкі пры дапамозе вуснага або пісьмовага маўлення. Такім чынам, раней атрыманыя веды могуць стаць базай для засваення новых. Па-трэцяе, на стадыі выкліку патрэбна вызначыць мэту тэмы, якая прапануецца для вывучэння на ўроку.

Другая фаза –фаза асэнсавання. У час рэалізацыі гэтай фазы вырашаюцца дзве асноўныя задачы:

─ арганізацыя актыўнай работы з інфармацыяй;

─ самастойнае супастаўленне матэрыялу, які вывучаецца, з ужо вывучанымі дадзенымі.

Трэцяя фаза – фаза рэфлексіі. Дадзеная фаза накіравана на тое, каб новы матэрыял стаў для вучня поўнасцю асэнсаваным і засвоеным. На гэтым этапе неабходна:

─ сістэматызаваць новы матэрыял;

─ вызначыць накірункі для далейшага вывучэння тэмы.

Дадзеная фаза неабходна не толькі для таго, каб настаўнік атрымаў зваротную сувязь, але і для таго, каб самі вучні замацавалі новыя веды, перабудавалі свае ўяўленні, дадаўшы да іх новыя паняцці.

Прыёмаў і стратэгій для рэалізацыі дадзенай тэхналогіі існуе шмат(“кластар”, “інсерт” , “кругі па вадзе”, “лаві памылку” і інш). Усе яны накіраваны на павышэнне эфектыўнасці ўспрыняцця інфармацыі, абуджэнне цікавасці да матэрыялу, што вывучаецца на ўроку, выпрацоўку навыкаў супрацоўніцтва з іншымі, стварэнне ўмоў для асэнсавання матэрыялу і абагульненне атрыманых ведаў.

Прыём “Правільныя – няправільныя сцвярджэнні”. Выкарыстоўваецца мною падчас фазы выкліку. Прапануецца некалькі сцвярджэнняў па яшчэ не вывучанай тэме. Вучні выбіраюць “правільныя” сцвярджэнні, абапіраючыся на ўласны вопыт або проста адгадваючы правільны адказ.

Тэма “Прыметнік як часціна мовы”.

1. У гэтым радку запісаны толькі прыметнікі: белы, сапраўдны, казачны, дзявяты, шэранькі, весела.
2. У сказе прыметнікі бываюць толькі азначэннем.
3. Прыметнікі змяняюцца па ліках і склонах, а ў адзіночным ліку – па родах.
4. Род, лік, склон прыметніка можна вызначыць, паставіўшы да яго пытанне.
5. У сказе “Высокія таполі і разложыстыя ліпы маляўніча раскінуліся каля маленькай вёсачкі, якая стаяла на беразе імклівай рачулкі” пяць прыметнікаў.

На фазе рэфлексіі мы з вучнямі вяртаемся да гэтага прыёму, каб разабрацца, якія са сцвярджэнняў былі правільнымі, а якія – памылковымі.

Існуе мноства разнастайных спосабаў графічнай арганізацыі матэрыялу. Самым распаўсюджаным сярод іх з’яўляюцца табліцы. Табліца “Ведаю – хачу ведаць – даведаўся” дапамагае вызначыць, што вучням ужо вядома па тэме ўрока, пашырыць і сістэматызаваць іх веды. Работа з дадзенай табліцай вядзецца на ўсіх трох фазах урока. Пры вывучэнні тэмы “Назоўнік як часціна мовы” ў 6 класе вучням прапануецца ўспомніць, што па тэме ўрока ім ужо вядома, і запоўніць першую калонку табліцы(работа ў парах). Ім вядома, што назоўнік абазначае прадмет, адказвае на пытанні хто? што? Таксама дзеці ведаюць, што назоўнікі бываюць мужчынскага, жаночага і ніякага роду. У сказе назоўнік часцей за ўсё выконвае ролю дзейніка і дапаўнення. Можа з’яўляцца звароткам. У час рэалізацыі фазы асэнсавання вучні запаўняюць другую частку табліцы: якімі членамі сказа акрамя дзейніка і дапаўнення могуць быць назоўнікі? калі паміж дзейнікам і выказнікам ставіцца працяжнік?

Прыкладны вынік работы:

|  |  |  |
| --- | --- | --- |
| Што я ведаю? | Што хачу ведаць? | Аб чым даведаўся? |
| 1. Назоўнік абазначае прадмет.  2. Хто? Што?  3. Адносіцца да м.,ж.,н. роду.  4. Дзейнік, дапаўненне.  5. Можа быць звароткам. | 1. Якім яшчэ членам сказа можа быць назоўнік?  2. Калі паміж дзейнікам і выказнікам ставіцца працяжнік? |  |

Трэцюю частку табліцы я прапаную вучням запоўніць на фазе рэфлексіі, а можна прапанаваць яе ў якасці дамашняга задання.

“Кластар”. Гэта педагагічная стратэгія , якая дапамагае вучням свядома і адкрыта думаць наконт нейкай тэмы. Разбіўка на кластары выкарыстоўваецца як на фазе выкліку, калі адбываецца сістэматызацыя інфармацыі да знаёмства з новай тэмай, так і падчас рэфлексіі, калі мы падводзім вынікі працы на ўроку. Разбіўка на кластары можа ажыццяўляцца індывідуальна і ў групах. Але трэба памятаць, што калі стварэнне кластараў адбываецца індывідуальна, то павінна выбірацца такая тэма, па якой у вучняў даволі шырокі аб’ём ведаў, паколькі ў такой сітуацыі яны пазбаўлены групавога вопыту, які дае ім доступ да дадатковай інфармацыі.

Кластар “ Дзеяслоў як часціна мовы”. 6 клас.

па часах асобах ліках

змяняецца

што рабіць? што зрабіць?

абазначае

фізічныя дзеянні рух і стан дзеянне, якое адбываецца ў

у прасторы прыродзе

псіхічны або фізічны маўленчую і разумовую

стан чалавека дзейнасць чалавека

“Паблытаны ланцужок”. Увазе вучняў прапануецца пераблытаны лагічны ланцужок. Я прапаную дзецям знайсці парушэнне ў логіцы, абгрунтаваўшы сваю думку. Так, напрыклад, на ўроку беларускай мовы ў 6 класе па тэме “Дзеяслоў як часціна мовы” даецца наступны пераблытаны ланцужок: часціна мовы ─ у сказе звычайна бывае ─ што рабіць? ─ што зрабіць? ─ самастойная ─ адказвае ─ змяняецца ─ выказнікам ─ абазначае ─ па часах ─ асобах ─ ліках ─ родах ─ дзеянне.

“Лаві памылку”. Настаўнік рыхтуе заданне, у якім дапушчаны памылкі, вучням прапануецца іх выправіць. У заданні павінны быць памылкі двух узроўняў:

А – яўныя, якія дастатковалёгка вызначаюцца вучнямі з улікам ужо набытых ведаў;

Б – схаваныя, якія можна вызначыць толькі пасля вывучэння новага матэрыялу.

“Інсерт” –чытанне з паметкамі. Дадзены прыём з’яўяўляецца эфектыўным на фазе асэнсавання, дапамагаючы вучням паступова рухацца ад “старых” ведаў да “новых”. Для маркіроўкі выкарыстоўваюцца наступныя абазначэнні:

“**v**” – ужо ведаў;

“**+**” –новае;

“**─**” – думаў інакш;

“?” – не зразумеў, ёсць пытанні.

Пасля чытання з паметкамі вучням прапануецца запоўніць табліцу, часткі якой маюць загалоўкі , адпаведныя абазначэнням , якімі маркіруецца тэкст.

“Кругі па вадзе”. Выкарыстоўваецца на стадыі выкліку. Слова (паняцце) запісваецца ў слупок, на кожную літару падбіраецца назоўнік (дзеяслоў, прыметнік, устойлівы выраз).

**Выкарыстанне прыёмаў тэхналогіі развіцця крытычнага мыслення на ўроках мовы**

Выкарыстанне прыёму **“Правільныя ─ няправільныя сцвярджэнні”** пры вывучэнні тэмы “Лічэбнік як часціна мовы”

Сем, пяты, першы, пяцёрка, шэсць. Усе дадзеныя словы абазначаюць лік.

**Першы** дзень, **адзін** чалавек, **пяць** медалёў,**сямнаццаць** сшыткаў. Выдзеленыя словы абазначаюць колькасць прадметаў і адказваюць на пытанне *колькі*?

**Другі** нумар, **восьмы** том, **мільённы** пасажыр. Выдзеленыя словы абазначаюць парадак прадметаў і адказваюць на пытанне *які*?

Усе выдзеленыя словы можна змяніць па родах, ліках і склонах.

Прыём **“Лаві памылку”**. Тэма “Адмоўныя займеннікі”

Нікога не бачыў, нічый сабака, нечога не атрымалася, ніякага чалавека небыло, нехто не адгукаўся на голас, ніхто іншы, не пры якіх умовах.

Тэма “Неазначальная форма дзеяслова”. Вучням прапануецца наступнае заданне.

─ Праверце, ці правільна вызначаны час, лік, асоба дзеясловаў.

Гавару – цяп. час, адз. лік, 2 асоба.

Збіраюцца – буд. час, адз. лік , 3 асоба.

Разумець – цяп. час, адз. лік, 1 асоба.

Прачытайце – буд. час, адз. лік, 3 асоба.

Прачытаць – буд. час, адз. лік, 1 асоба.

“ **Паблытаны ланцужок”.**

Тэма “Займеннік як часціна мовы”

Указвае на прадметы ─ займеннік ─ часціна мовы ─ колькасць ─ не назыаючы іх ─ прыметы прадметаў ─ самастойная.

Тэма “Назоўнікі зборныя і рэчыўныя”

Абазначаюць ─ аднародных ─ як адно цэлае ─ прадметаў ці асоб ─ зборныя назоўнікі ─ сукупнасць , ужываюцца ─ не спалучаюцца ─ у форме адз. ліку ─ са словамі *два, тры*.

Рэчывы ─ назоўнікі ─ аднароднага саставу ─ называюць, адну форму ліку ─ маюць .

Прыём **“Кругі па вадзе”.** Тэма “Назоўнік” (адзін з варыянтаў выканання задання)

***Н─*** называе прадмет

***А─***адказвае на пытанні хто? што?

***З─*** змяняецца па ліах і склонах

***О─*** О край родны! (можа быць звароткам)

дапа─***Ў─*** ненне

***Н─*** назоўны склон ─ пачатковая форма назоўніка

***І─***існуе шэсць склонаў назоўніка

***К*** ─ канкрэтныя

Тэма “Словазлучэнне і сказ”

***С─*** сінтаксіс

***К─*** клічныя

***А─***апавядальныя

***З─*** закончанае выказванне